CELEX: 62011CN0582
Language: et
Date: 2011-11-24 00:00:00
Title: Kohtuasi C-582/11 P: Rügen Fisch AG 21. septembril 2011 esitatud apellatsioonkaebus Üldkohtu (kolmas koda) 24. novembri 2011 . aasta otsuse peale kohtuasjas T-201/09: Rügen Fisch AG versus Siseturu Ühtlustamise Amet (kaubamärgid ja tööstusdisainilahendused) versus Schwaaner Fischwaren GmbH

28.1.2012   
            
            
               ET
            
            
               Euroopa Liidu Teataja
            
            
               C 25/38
            
         
      Rügen Fisch AG 21. septembril 2011 esitatud apellatsioonkaebus Üldkohtu (kolmas koda) 24. novembri 2011. aasta otsuse peale kohtuasjas T-201/09: Rügen Fisch AG versus Siseturu Ühtlustamise Amet (kaubamärgid ja tööstusdisainilahendused) versus Schwaaner Fischwaren GmbH
      (Kohtuasi C-582/11 P)
      (2012/C 25/73)
      Kohtumenetluse keel: saksa
      
         Pooled
      
      
         Apellant: Rügen Fisch AG (esindajad: Rechtsanwalt O. Spuhler ja Rechtsanwalt M. Geitz)
      
         Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ja Schwaaner Fischwaren GmbH
      
         Apellandi nõuded
      
      
                  —
               
               
                  tühistada Üldkohtu (kolmas koda) 21. septembri 2011. aasta otsus kohtuasjas T–201/09 ja tunnistada kehtetuks Siseturu Ühtlustamise Ameti neljanda apellatsioonikoja 20. märtsi 2009. aasta otsus (asi R 230/2007-4);
               
            
                  —
               
               
                  teise võimalusena tühistada eespool viidatud Euroopa Liidu Üldkohtu otsus ja saata asi tagasi Euroopa Liidu Üldkohtusse;
               
            
                  —
               
               
                  mõista kohtukulud välja vastustajalt.
               
            
         Väited ja peamised argumendid
      
      Apellant esitab apellatsioonkaebuse toetuseks järgmised väited:
      
                   
               
               
                  Üldkohus leidis edasikaevatavas otsuses vääralt, et määruse nr 207/2009 artikli 7 lõike 1 punktis c sätestatud absoluutse keeldumispõhjuse alusel on sõnalise tähise SCOMBER MIX registreerimine välistatud, kuna vaidlusalune kaubamärk on kirjeldav.
               
            
                   
               
               
                  Üldkohtu selline järeldus on vastolus määruse nr 207/2009 artikli 7 lõike 1 punktiga c koosmõjus artikli 51 lõike 1 punktiga a. Sõnaline tähis SCOMBER MIX ei ole kirjeldav, kuna asjaomase avalikkuse jaoks on see puhtalt fantaasial rajanev tähis, mida selgelt tajutakse kaubamärgina.
               
            
                   
               
               
                  Kaubamärgitaotluses olev kaupade loetelu on koostatud keskmisest tarbijast lähtudes. Samas ei ole keskmine tarbija tuttav ladina keelega ja zooloogilise terminiga „scomber”. Seega on sõnalisel tähisel liidu õiguse alusel nõutav minimaalne eristusvõime.